"Setswana Puo ya Gae (HL)/P3 10 DBE/Ngwanaitseele 2019 NSC – Kaedi ya go tshwaya  A tlhagise mabaka a a amanang le se se tlhagelelang mo setshwantshong.  A tlhagise mosola le ditlamorago tsa se se diragalang mo setshwantshong.  A tlhagise se se ka diriwang go rotloetsa, tokafatsa kgotsa go efoga maemo a a senolwang ke setshwantsho.  Bokhutlo bo supe maikutlo a gagwe. [50] 1.7.2 Tlhamo ya kanelo Mofuta o wa tlhamo, o anela ka sengwe kgotsa tiragalo e e fetileng. E ka kwalwa go tswa mo matlhakoreng a a farologaneng. Dikao tsa ditlhogo: ditshwantsho. Dintlha tse di latelang di tshwanetse go elwa tlhoko fa go tshwaiwa tlhamo ya kanelo.  Ditiragalo di tshwanetse go latelana sentle, mme mmuisi a dumele gore di diragetse.  Tlhamo e kwalwe ka paka e e fetileng.  Matseno e nne a a ngokang.  Kanelo e ntle go le gantsi e tlhagisa ntlha e e rileng.  Kanelo e tshwanetse go ngoka mmuisi go tloga kwa tshimologong go fitlha kwa bofelong.  Setaele, puo le ditiragalo di tshwanetse go itumedisa babuisi.  Kanelo e e atlegileng e bontsha diteng tse di maleba ka botlalo jaaka pono, modumo, lonko/monkgo le tiriso ya ditemosi tse dingwe.  Go tshwanetswe ga elwa tlhoko gore mofuta o wa tlhamo o a anela.  Bokhutlo e nne jo bo kgodisang. Tlhamo ya tlhaloso Mokwadi mo tlhamong e, o tlhalosa sengwe ka mokgwa o mmuisi a tlaa itemogelang se se tlhalosiwang jaaka go batlega. Dintlha tse di latelang di tshwanetse go elwa tlhoko fa go tshwaiwa tlhamo ya tlhaloso:  Motlhatlhojwa o tshwanetse go bopa tlhamo ka setshwantsho se a se filweng.  Motlhatlhojwa a tlhophe mafoko mme a a dirise go bontsha maikutlo go utlwatsa molaetsa.  Go dirisiwe mafoko go bopa le go utlwatsa pono, modumo le kutlo go tlhalosa mofuta o wa tlhamo.  Puo ya botshwantshi e dirisiwe go tiisa kgang/tiragalo.  Motlhatlhojwa a bontshe fa a tlhaloganya setshwantsho se. Kwalololo e ileditswe"